open-index/open-wikipedia-markdown huggingface dataset:
Գարեձավարի շիլա

**Գարեձավարի շիլա**, լիովին եփված գարեձավարից պատրաստված ուտեստ։

Գարեձավարի շիլան պատրաստում են ինչպես կաթով, այնպես ջրով։ Մանր աղացած գարեձավարից պատրաստված շիլան կոչվում է **գարու շիլա**։

Գարեձավարի շիլան պարունակում է սպիտակուցներ, օսլա, В խմբի վիտամիններ,  А, Е, D վիտամիններ, երկաթ, կալցիում, պղինձ, յոդ, ֆոսֆոր, ինչպես նաև մեծ քանակությամբ լիզին։

## Գարեձավարի շիլայի պատմություն
«Գարեձավարի» անվանումը ծագել է անգլերեն համապատասխան ձավարի անվանումից՝ *pearled barley*, ինչն իր հերթին արտաքին որոշակի նմանությամբ պայմանավորված՝ գարին նմանեցնում է մարգարտի հետ։ Գարեձավարը մասնատված գարին է, որն աղալուց հետո մաքրվում է կեղևից։

## Հետաքրքիր փաստեր
* Ռազմական բարբառում գարեձավարի շիլան ունի իր անվանումները՝ «պերլոֆան», «շրապնել» (կոտորակառումբ), «հեղույսներ», «բուբի», իսկ գարու շիլան՝  — перловая каша, «поролон», «կիրզայի շիլա», «կոտորակ տասնվեց», «կիրզա», «գարեհատիկ»։
* Գարեձավարի շիլան ձուկ որսալու ամենատարածված խայծերից է։

## Տես նաև
* Շիլա
* Սիսեռի շիլա
* Հնդկացորենի շիլա
* Վարսակաձավարի շիլա

## Պատկերասրահ

Wurstebrei-1.jpg|Գարեձավար պարունակող երշիկ
Barbarie-Entenbrust und Graupen.jpg|Սագի մսով և գարեձավարով ուտեստ
Graupen lose 26022015 8674.jpg|Գարեձավար
Hordeum vulgare Gort.jpg|Փաթեթավորած գարեձավար


## Ծանոթագրություններ

## Արտաքին հղումներ
* Որտեղ շիլան, այնտեղ էլ մերոնք

Կատեգորիա:Խավարտներ
Կատեգորիա:Ձավարով ուտեստներ
Կատեգորիա:Ռուսական խոհանոց
Բերնադետ Շիրակ

**Բերնադետ Շիրակ** (, ), Ֆրանսիայի 22–րդ նախագահ Ժակ Շիրակի կինը։

## Կենսագրություն
Բերնադետ Շոդրոն դը Կուրսելը  ծնվել է 1933 թվականի մայիսի 18–ին՝ Ֆրանսիայի Փարիզ քաղաքում։ 1939 թվականին նրա հայրը զորակոչվել է բանակ և Երրորդ ռեյխի զորքի դեմ մարտում գերի ընկել։ 1940 թվականի հունիսին Բերնադետտը մոր հետ լքել է Փարիզը և գնացել Ֆրանսիայի հարավ–արևմուտքում գտնվող Լո և Գարոնի վարչական շրջան։ 1943 թվականին նրանք նորից տեղափոխվել են, այս անգամ Լուարե շրջանի Ժեն  կոմունա։ 1945 թվականին նրա հայրը գերմանական գերությունից տուն է վերադարձել; Ընտանիքը վերադարձել է Փարիզ։ 1946 թվականին ծնվել է նրա քույրը՝ Կատրինը, իսկ 1948 թվականին՝ եղբայրը՝ Ժերոմը։ Միջնակարգ դպրոցն ավարտելուց հետո Բերնադետտը ընդունվել է  Փարիզի քաղաքական հետազոտությունների ինստիտուտ, որտեղ էլ ծանոթացել է իր ապագա ամուսնու Ժակ Շիրակի հետ։ Հարսանիքը տեղի է ունեցել 1956 թվականի մարտի 16–ին։ Բերնադետ Շիրակը զբաղվել է քաղաքականությամբ։ Իսկ սերիալներում խաղացել է մի քանի էպիզոդիկ դերեր։ 2004 թվականի մայիսին այցելել է Մոսկվա, որտեղ հանդիպել է Լյուդմիլա Պուտինայի հետ։

## Ընտանեկան կյանք
Ամուսնության ընթացքում Բերնադետը երկու աղջիկ է ունեցել․ Լորանս (1958) և Կլոդ (1962)։ 1979 թվականին Բերնադետը և Ժակը Արևմտյան Վիետնամից որդեգրել են մի աղջկա՝ Ան–Դաո–Տրակսելին։ Լորանս Շիրակը կյանքի մեծ մասը տառապել է անորեքսիայով և դրանով պայմանավորված ինքնասպանության փորձեր կատարել։ Մահացել է 2016 թվականի ապրիլի 15–ին՝ սրտային անբավարարությունից։ Կլոդ Շիրակը հոր մոտ աշխատել է որպես խորհրդատու, ամուսնացել է ֆրանսիացի ձյուդոիստ Թիերի Ռեյի հետ, ունի մեկ որդի՝ Մարտին Ռե–Շիրակ։

## Ծանոթագրություններ

Կատեգորիա:20-րդ դարի ֆրանսիացի քաղաքական գործիչներ
Կատեգորիա:Պուշկինի մեդալով պարգևատրվածներ
Կատեգորիա:Ֆրանսիայի առաջին տիկիններ
Կատեգորիա:Ֆրանսիայի կին քաղաքական գործիչներ
Գրիմնիրի խոսքը

**Գրիմնիրի խոսքը** (), սկանդինավյան «Ավագ Էդդա» էպոսի հիմնական առասպելական երգերից մեկն է։ Գրիմնիրը Օդինի բազմաթիվ անուններից մեկն է և հին իսլանդերենում նշանակում է դիմակ, սաղավարտ, երբեմն նաև գործածվում է գիշեր իմաստով։ Օդինը, հանդես գալով Գրիմնիր անվամբ, շեշտում է իր քողարկված էությունը։

## Նկարագրություն
Երգի արձակ նախաբանում համառոտ նկարագրվում է գոթերի Գեյրրորդր անունով թագավորի պատմությունը, որի մոտ հյուրընկալվում է իր բազմաիթվ անուններից մեկի տակ թաքնված Օդինը։ Նախաբանում խոսվում է Հրաուդունգր անունով անհայտ մի թագավորի զավակների մասին։ Բախումը ծագում է այնտեղ, երբ եղբայրներից մեկը մյուսին կործանելու միտումով քշում է դեպի բաց ծով։ Պարզվում է, որ ճանապարհին նրան հյուրընկալած և դաստիարակած հողագործ ծերունին և նրա պառավ կինը ոչ այլ ոք են, քան հենց իրենք՝ գերագույն աստված Օդինը և նրա կինը՝ Ֆրիգը։ Իրենց խնամյալների նկատմամբ ունեցած կարծիքների բախումը հանգեցնում է նրան, որ Օդինն ու Ֆրիգը որոշում են Հրաուդունգրի մեծ որդուն՝ Գեյրրոդրին փորձության ենթարկել։

«Գրիմնիրի խոսքը» երգը հիմնականում կառուցված է Օդինի մենախոսության վրա։ Երգում առանձնակի ուշադրություն է դարձվում Գեյրրոդրի զավակին՝ արքայազն Ագնարին, որը, ի տարբերություն հոր, որը լրտեսության մեջ է կասկածում հյուրին, չի անտեսում հյուրընկալության կանոնը և ութ օր ու գիշեր ճանապարհ անցած հյուրին կտտանքների ենթարկելու համար հիմնավորում չտեսնելով՝ նրան ջուր է տալիս։ Պարզվում է, որ դա ծպտված Օդինն էր, և Ագնարի վարմունքը գերագույն աստվածը բարձր է գնահատում՝ պարգևատրելով արքայազնին։ Օդինը նրան նկարագրում է տիեզերական համակարգի աշխարհները, ծանոթացնում նրանց բնակիչներին, հաղորդում է նրան անհրաժեշտ գիտելիքներ՝ ասես նախապատրաստելով հոր լայնարձակ տերության կառավարմանը։ 
Թագավոր Գեյրրոդրը մահանում է հանկարծակի։ Նա խնջույքի ժամանակ հարբել էր։ Նստել էր գահին՝ ծնկներին դրած իր սուրը։ Լսելով, որ Օդինն է իր պալատում, իսկույն տեղից վեր է ցատկում։ Սուրը նրա ձեռքից դուրս է պրծնում ու ընկնում ցած՝ սայրը դեպի վեր։ Հարբած թագավորը սայթաքում է ու երեսնիվայր ընկնում գետնին՝ սրի վրա, որը խողխողում է նրա մարմինը։ Այդ ժամանակ Օդինն անհայտանում է, իսկ հոր գահը ժառանգում է արքայազն Ագնարը՝ իշխելով գոթերի վրա։

## Աղբյուրներ
* Ավագ Էդդա, Անտարես հրատարակչություն, Երևան 2018 թ.: Թարգմանիչ՝ Հակոբ Սարգսյան։

Կատեգորիա:Սկանդինավյան դիցաբանություն
Կատեգորիա:Բանահյուսություն
Կատեգորիա:Էպոս
Վինի Թուխի փողոց

**Վինի Թուխի փողոց** (), փողոց Վարշավայի Սրեդմեստիեում։ Ձգվում է Սուրբ խաչի փողոցից () մինչև Վարեցկա փողոց։

Փողոցը հիմնադրվել է 1950-ական թվականների առաջին կեսին Երկրորդ համաշխարհային պատերազմի ժամանակ կործանված շենքերի ավերակների տեղում և նախատեսված է եղել Նովի Սվյատ () փողոցի ծանրաբեռնվածությունը թեթևացնելու համար։ Փողոցի կառուցման նախագիծը մշակվել է ճարտարապետ Զիգմունդ Շտապինսկու և Վարշավայի տեխնոլոգիական համալսարանի ուսանողների կողմից։

Վինի Թուխի փողոցն ունի 149 մետր երկարություն և 23 մետր լայնություն, նրա երկու կողքերին կառուցված են քառահարկ շենքեր, որոնց առաջին հարկերը նախատեսված են խանութների ու գրասենյակների համար։ Փողոցի երկայնքով 1954 թվականին տնկվել են երկու շարք լորենիներ, որոնք հատուկ բերվել են Շեցինից։ Փողոցից ոչ հեռու տեղակայված են Վարշավայի մետրոյի 2 գծի Նովի Սվյատ - Ունիվերսիտետ կայարանը։

Նախկինում փողոցը կրել է Վլադիմիր Լենինի անունը, սակայն 1954 թվականին որոշվել է այն վերանվանել Վինի Թուխի պատվին, որը Վարշավայի պատանի բնակիչների շրջանում անցկացված մրցույթի արդյունքում ճանաչվել է ամենամեծ ժողովրդականություն վայելող հեքիաթային հերոսը։

Վարշավայից բացի Վինի Թուխի անունը կրող փողոցներ կան նաև Օլշտինում ու Պոզնանում։

## Պատկերասրահ
 
Image:Ulica Kubusia Puchatka w Warszawie 01.jpg
Image:Ulica Kubusia Puchatka w Warszawie 02.jpg
Image:Ulica Kubusia Puchatka w Warszawie 04.jpg
Image:Ulica Kubusia Puchatka w Warszawie.jpg


## Ծանոթագրություններ

## Արտաքին հղումներ
* Վինի Թուխի փողոց

Կատեգորիա:Վարշավայի փողոցներ
Կատեգորիա:Վինի Թուխ
Դանիել Միտտերան

**Դանիել Միտտերան** (,  ծննդյամբ՝ Դանիել Էմիլիեն Իզաբել Ժուզ,   (), Ֆրանսիայի նախկին նախագահ Ֆրանսուա Միտտերանի կինը, Ֆրանսիայի առաջին տիկին (1981-1995 թթ.), հասարակական գործիչ։

## Կենսագրություն
Դանիելը ծնվել է 1924 թվականի հոկտեմբերի 29-ին Մյոզ դեպարտամենտի Վերդեն քաղաքում։ Մայրը՝ Ռենե Ֆլակոտը (1890-1971 թթ.) եղել է ուսուցիչուհի, հայրը՝ Անտուան Գուսեն՝ (1885-1958 թթ.) քոլեջի տնօրեն։

Երկրորդ համաշխարհային պատերազմի ժամանակ Դանիելը եղել է  Ֆրանսիական դիմադրության շարժման անդամ, կապեր է ունեցել  «Մաքի» խմբավորման անդամների հետ, օգնել նրանց։ Այդ ընթացքում էլ ծանոթացել է Ֆրանսուա Միտտերանի հետ, և 1944 թվականի հոկտեմբերի 28-ին նրանք ամուսնացել են։ Ամուսնությունից ծնվել է երեք որդի՝ Պասկալը 1945 թ. (մահացել է մանուկ հասակում, նույն թվականին), Ժան-Քրիստոֆ (1946 թ.) և Ժիլբերը (1949 թ.)։

1981 թվականի Ֆրանսիայի նախագահական ընտրություններից հետո դառնում է Ֆրանսիայի առաջին տիկինը՝ կենտրոնանալով հասարակական գործունեության մեջ՝ մասնավորապես երրորդ երկրներին մարդասիրական օգնության կազմակերպման մեջ։

1986 թվականին նա հիմնադրել է «Ֆրանս Լիբերտե-Դանիել Միտտերանի ֆոնդ» հումանիտար կազմակերպությունը, որը զբաղվում էր անօթևան մարդկանց օգնություն ցուցաբերելով։

Դանիել Միտտերանն ակտիվորեն աջակցել է Կուբայում տեղի ունեցած հեղափոխությանը, Նիկարագուայի սանդինիստական հեղափոխությանը, քրդստանի անկախության շարժմանը։

## Աշխատություններ
* *La Levure du pain*, édition , 1992
* *En toutes libertés*, Ramsay, 1996.
* *Ces hommes sont avant tout nos frères*, Ramsay, 1996 (sur les indiens du Chiapas). 
* *Le Printemps des insoumis*, Ramsay, 1998
* *La Torture en Tunisie : Comité pour le respect des libertés et des droits de l’homme en Tunisie*, Le Temps des cerises, 2000. 
* *Échanger la vie*, Actes sud, 2000
* *Le Livre de ma mémoire*, Édition Jean-Claude Gawsewitch , 2007 et Folio  *Mot à mot*, Le Cherche midi, 2010 .
* *Ce que je n'accepte pas*, entretiens inédits avec Gilles Vanderpooten, Éditions de l'Aube, 2012.

## Ծանոթագրություններ

## Արտաքին հղումներ
* France Libertés Fondation Danielle Mitterrand Сайт фонда Даниэль Миттеран 

Կատեգորիա:Ֆրանսիայի առաջին տիկիններ
Կատեգորիա:Ֆրանսիայի կին քաղաքական գործիչներ
Կատեգորիա:20-րդ դարի ֆրանսիացի քաղաքական գործիչներ
Կատեգորիա:Ֆրանսիացի գրողներ
Կատեգորիա:Ֆրանսիացի կին հասարակական գործիչներ
Կատեգորիա:Ֆրանսիացի հասարակական գործիչներ
Կատեգորիա:Ֆրանսիացի սոցիալիստներ
Յան Մորավեկ

**Յան Մորավեկ** (չեխ․՝ Jan Morávek, ), չեխ ֆուտբոլիստ, գերմանական «Աուգսբուրգ» ֆուտբոլային ակումբի կիսապաշտպանն է։

## Կարիերա
### Ակումբային
2006 թ․ Մորավեկը պայմանագիր է ստորագրել «Բոհեմիանս 1905» ակումբի հետ։ Այս ակումբում ֆուտբոլիստը մարզվում էր 6 տարեկանից։ Ակումբի կազմում իր մեկնարկային հանդիպումն անցկացրել է 2007 թ․ հունիսի 8-ին, երբ թիմը մրցում էր «Օլոմոուց» ակումբի հետ։ Չեխիայի առաջնությունում իր մեկնարկային հանդիպումն անցկացրել է 2007 թ․ նոյեմբերի 12-ին, երբ թիմը մրցում էր «Սպարտա» ակումբի հետ։

2009 թ․ մարտի 24-ին ֆուտբոլիստը 4 տարվա պայմանագիր է կնքում գերմանական «Շալկե 04» ակումբի հետ։ Տրանսֆերի արժեքը կազմում էր 2.5 մլն եվրո։ Հուլիսի 1֊ին ֆուտբոլիստը պաշտոնապես միանում է նոր ակումբին։

Բունդեսլիգայում իր առաջին հանդիպումն անցկացնում է 2009 թ․ սեպտեմբերի 13-ին, երբ թիմը մրցում էր «Քյոլն» ակումբի հետ։ Առաջին գոլը կարողանում է խփել 2009 թ․ նոյեմբերի 21-ին Հաննովերի դեմ խաղում։ Այդ խաղում Մորավեկը փոխարինման մտավ 90-րդ րոպեին, իսկ գոլը խփեց 91-րդ րոպեին ամրապնդելով թիմի հաղթանակը։

2010 թ․ ամռանը ֆուտբոլիստը վարձավճարով տեղափոխվում է «Կայզերսլաուտերն»։

2011 թ․ դեկտեմբերի 30-ին «Աուգսբուրգը» մինչև մրցաշրջանի ավարտը վարձավճարային պայմանագիր է կնքում Մորավեկի հետ։

2012 թ․ մայիսի 18-ին «Աուգսբուրգը» 2 տարվա պայմանագիր է կնքում Մորավեկի հետ։

### Ազգային հավաքականի կազմում
Մորավեկը խաղացել է Չեխիայի մինչև 18, 19, 20 և 21 տարեկանների հավաքականներում։ 2010 թ․ մարտի 3-ին իր առաջին խաղն է անցկացրել Չեխիայի ազգային հավաքականի կազմում, երբ թիմն ընկերական խաղ էր անցկացնում Շոտլանդիայի ազգային հավաքականի հետ։ Այդ խաղում Մորավեկը երկրորդ խաղակեսում փոխարինեց Պլաշիլին։

## Մրցելույթները ազգային հավաքականի կազմում

## Նվաճումներ
* Գերմանիայի սուպերգավաթակիր ֊ 2011

## Ծանոթագրություններ

## Արտաքին հղումներ
* 
* 
* 
* 
* 

Կատեգորիա:1989 ծնունդներ
Կատեգորիա:Անձինք այբբենական կարգով
Կատեգորիա:Աուգսբուրգի ֆուտբոլիստներ
Կատեգորիա:Բոհեմիանս 1905-ի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Կայզերսլաուտերնի ֆուտբոլիստներ
Կատեգորիա:Նոյեմբերի 1 ծնունդներ
Կատեգորիա:Շալկե 04-ի ֆուտբոլիստներ
Կատեգորիա:Չեխ ֆուտբոլիստներ
Կատեգորիա:Չեխիայի հավաքականի ֆուտբոլիստներ
Կատեգորիա:Պրահա քաղաքում ծնվածներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլիստներ այբբենական կարգով
Ալիշա Իտկին

**Ալիշա Էնն Իտկին** (, ամուսնությունից հետո՝ Ալիշա Սինամոն (), ), ամերիկացի փոփ–երգչուհի և կոմպոզիտոր։ Հայտնի է բեմական Ալիշա անունով։ Տ տեղի դեռահասների շրջանում հայտնի էր 1980–ական թվականների վերջին։

## Կենսագրություն
Ալիշա Իտկինը ծնվել է Նյու Յորքի Բրուքլին թաղամասում։ Նա իր ընտանիքում հինգ զավակներից չորրորդն է։ 14 տարեկանում Ալիշայի ծնողները, ովքեր հետաքրքրվում էին շոու–բիզնեսով, նրան համոզում են ելույթ ունենալ երաժշտական համերգներից մեկում, ինչպես նաև տեղական ռոք խմբի մասնակցությամբ ձայնագրում են նրա երգի դեմո տարբերակը։

Երիտասարդ երգչուհու կարողությունները գնահատում են «Vanguard Records»–ի պրոդյուսեր Մարկ Բերրիի կողմից, ում հետ համագործակցությամբ երգչուհին ձայնագրում է իր «All Night Passion» դեբյուտային սինգլը, որը միանգամից հաջողության է հասնում ամերիկյան չարտերում։ Ալիշայի հաջորդ սինգլները ևս մտել են հիթ–շքերթների մեջ, սակայն հատուկ հաջեղության է հասել «Baby Talk» ստեղծագործությունը, որը եղել է «Billboard Dance Music/Club» հիթ–շքերթի առաջին հորիզոնականում։ Բացի դրանից, 1985 թվականին Ալիշան ճանաչվել է «ամենախոստումնալից նոր երգչուհին» ըստ «Cashbox» երաժշտական ամսագրի։

Հայտնի պարբերականները Ալիշային մեծ ապագա էին կանխատեսում՝ համեմատելով նրան Մադոննայի և Բարբարա Սթրեյզանդի հետ։ Սակայն 1990 թվականին նրա «Bounce Back» սինգլն արդեն վերջին անգամ հայտնվել է հիթ–շքերթի առաջին տասնյակում, որից հետո երգչուհին թողարկել է միայն երկու սինգլ։ Դրանցից վերջինը՝ «You Wanna Be A Star (Superstar)», որ թողարկվել է 1999 թվականին, դարձել է «Սուպերաստղ» ֆիլմի սաունթրեք։

## Սկավառակագրություն
### Ալբոմներ
* *«Alisha»* (1985) –  NED #59
* *«Nightwalkin’»* (1987)
* *«Bounce Back»* (1990) –  US Billboard 200 #166

### Սինգլներ
* *«All Night Passion»* (1984) –  US R&B #84, US Pop #103,  NED #37
* *«Too Turned On»* (1985) –  US Hot Dance Music/Maxi-Singles Sales #7, US Dance Music/Club Play Singles #6
* *«Stargazing»* (1985) –  US Hot Dance Music/Maxi-Singles Sales #50, US Dance Music/Club Play Singles #16
* *«Baby Talk»* (1985) –  US Billboard Hot 100 #68, US Hot R&B/Hip-Hop Singles & Tracks #75, US Hot R&B/Hip-Hop Singles & Tracks #2, US Dance Music/Club Play Singles #1,  SWI #23,  GER #19,  FRA #19,  NED #9,  BEL ( Vl) #2
* *«Boys Will Be Boys»* (1985)
* *«Into My Secret»* (1987) – US Billboard Hot 100 #97
** *«Into My Secret (Remix)»* (1987)   US Hot Dance Music/Maxi-Singles Sales #15, US Dance Music/Club Play Singles #9
* *«Let Your Heart Make Up Your Mind»* (1987)   US Hot Dance Music/Maxi-Singles Sales #35, US Dance Music/Club Play Singles #23
* *«I Don’t Know What Comes Over Me»* (1987)
* *«Wrong Number»* (1990)
* *«Bounce Back»* (1990)   US Billboard Hot 100 #54, US Hot Dance Music/Maxi-Singles Sales #26, US Dance Music/Club Play Singles #10
* *«Wherever The Rhythm Takes Me»* (1996)
* *«You Wanna Be A Star (Superstar)»* (1999)

## Ծանոթագրություններ

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի երգչուհիներ
Կատեգորիա:Ամերիկացի երաժիշտներ
Կատեգորիա:Ամերիկացի երգչուհիներ
Կատեգորիա:Ամերիկացի կոմպոզիտորներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Թաիր Սալախովի տուն-թանգարան

**Թաիր Սալախովի տուն-թանգարան** (), տուն-թանգարան, որտեղ ցուցադրվում է Ադրբեջանի նկարչության դպրոցի նշանավոր ներկայացուցիչներից մեկը, ադրբեջանցի խորհրդային նկարիչ, Արվեստի վաստակավոր գործիչ, Սոցիալիստական աշխատանքի հերոս,  Ադրբեջանի և ԽՍՀՄ պետական մրցանակների դափնեկիր, ԽՍՀՄ ժողովրդական արտիստ, պրոֆեսոր Թաիր Սալախովի նկարները, անձնական իրերը և հավաքածուները։

## Պատմություն
150px|thumb|left|Թաիր Սալախովի տուն-թանգարան
2011 թվականի հոկտեմբերի 13-ին Ադրբեջանի նախագահ Իլհամ Ալիևը Բաքվում Թաիր Սալախովի տուն-թանգարանի ստեղծման մասին հրամանագիրն է ստորագրել։ Թանգարանը ստեղծվել է 2012 թվականին Իչարի Շահար Պատմական Ճարտարապետական Արգելոց վարչության կողմից և գտնվում է Բաքվի Իչարի Շահար տարածքում։

## Ցուցահանդես
Թանգարանի ցուցադրումը նվիրված է Թաիր Սալախովի կյանքին և գործունեությանը։ Նկարիչը թանգարանին նվեր արեց 735 ցուցանմուշ։ Դրանք ներառում են իրենց նկարները, անձնական իրերը, գորգի հավաքածուները և լուսանկարների արխիվները։ Ցուցահանդեսը գտնվում է 3 հարկերում։ Թանգարանի հավաքածուն բաղկացած է 798 ցուցանմուշներից։

## Ծանոթագրություններ

Կատեգորիա:Բաքվի թանգարաններ
Կատեգորիա:Տուն-թանգարաններ Ադրբեջանում
Կատեգորիա:2012 հիմնադրումներ Ադրբեջանում
Լյուքսեմբուրգյան Շվեյցարիա

**Լյուքսեմբուրգյան Շվեյցարիա**, կամ **Փոքր Շվեյցարիա** (, , ), մարզ Լյուքսեմբուրգի արևելյան մասում։ Անվանումը ստացել է շնորհիվ Շվեյցարիայի հետ աշխարհագրական նմանության։ Այն նաև հայտնի է **Մյուլլերտալ** (, ) անունով։

Լյուքսեմբուրգյան Շվեյցարիան գտնվում է գերմանա-լյուքսեմբուրգյան արգելոցի տարածքում։ Տեղի բնությունը շատ նման է Շվեյցարիային, այստեղ տիրում են ժայռոտ ռելիեֆ, խիտ անտառներ և մեծ թվով փոքր գետեր։ Տարածքի ամենաբարձր կետը ծովի մակարդակից գտնվում է 414 մետր բարձրության վրա։

Սա Լյուքսեմբուրգի ամենափոքր մարզն է և զբաղեցնում է պետության ընդհանուր տարածքի 7%-ը։ Այստեղ կա ընդամենը մեկ միջին չափի քաղաք՝ Էխտերնախը։ Մյուս քաղաքների շարքում հատկանշական են նաև՝ Բոֆոր, Բերդորֆ և Կոնսդորֆ քաղաքները։

## Ֆլորա և Ֆաունա
Փոքր Շվեյցարիայի կենդանական և բուսական աշխարհը յուրահատուկ է։ Կան Էնդեմիկ բուսական տեսակներ, որոնք աճում են միայն այս տարածքում։ Դրա պատճառը օդի 100% խոնավությունն է, որը պահպանվում է ողջ տերության սահմաններում ամբողջ տարվա ընթացքում։

## Պատկերասրահ

Mullerthal.jpg
Müllerthal.jpg
Petite Suisse Luxembourgeoise 01.JPG


## Ծանոթագրություններ

## Արտաքին հղումներ
* Բերդորֆ
* Մյուլերտալ
* Նյութեր Փոքր Շվեյցարիայի մասին

Կատեգորիա:Լյուքսեմբուրգի աշխարհագրություն
Ռաֆ սուրճ

**Ռաֆ սուրճ** (հպվ.՝ «*Ռաֆ*»), Ռուսաստանում և նախկին ԽՍՀՄ-ի այլ պետություններում տարածված սրճային ըմպելիք՝ ի հայտ եկած 2000-ական թվականների վերջում։ Պատրաստվում է մեկ բաժին էսպրեսոյին ոչ մեծ քանակությամբ փրփուր (0,5 սմ) պարունակող, գոլորշու վրա տաքացրած սերուցք ավելացնելու միջոցով։ Լատտեից ունեցած հիմնական տարբերությունը կաթի փոխարեն սերուցք կիրառելն է և վանիլային շաքարավազի օգտագործումը։ Հազվադեպ մատուցվում է օշարակով։

## Պատրաստում
Պատրաստման եղանակը հետևյալն է. ափսեի մեջ նախ լցվում է սուրճի համար նախատեսված տարատեսակ օշարակ, այնուհետև 35 մլ էսպրեսո։ Այնուհետև ավելացվում է 15 %-ից ոչ ավելի յուղայնությամբ տաքացրած սերուցքը՝ ավելացնելով վանիլային շաքարավազ, բոլոր բաղադրիչները կաթնամանի մեջ տաքացվում են մինչև 65°: Երբեմն պատրաստի ռաֆի վրա ցանում են աղացած դարչին։ Գոյություն ունեն ըմպելիքի պատրաստման տարատեսակ եղանակներ՝ տարատեսակ բաղադրիչների՝ ալկոհոլի, մեղրի փոխարեն շաքարավազի, լավանդայի և այլ բաղադրիչների ավելացմամբ։

## Պատմություն
Լեգենդի համաձայն՝ ռաֆ սուրճն առաջացել է 1996-1997 թվականներին
 մոսկովյան սրճարաններից մեկում արված փորձարկումների արդյունքում։ Սրճարանի՝ Ռաֆայել անվամբ հաճախորդը հրաժարվեց սովորական սրճային ըմպելիքներից, և բարմենի փորձարկման արդյունքում հայտնվեց ավելի փափուկ և քաղցր համով ըմպելիք, քան սովորական սրճային ըմպելիքներն էին՝ կաթով պատրաստված։ Ավելի ուշ այն հաճախորդները, ովքեր հավանեցին նոր ըմպելիքը, սկսեցին բարմենից խնդրել իրենց մատուցել «սուրճ ինչպես Ռաֆին», և աստիճանաբար անվանումը կրճատվեց մինչև «Ռաֆ սուրճ» կամ ուղղակի «Ռաֆ»։ Աստիճանաբար, բարմենների՝ այլ սրճարաններ տեղափոխվելով՝ այս ըմպելիքն սկսեց մատուցվել նաև այնտեղ՝ մեծ տարածում գտնելով Ռուսաստանի բոլոր սրճարաններում։ Խիստ տարածված սրճային ըմպելիք է համարվում Մոսկվայում և Ռուսաստանում։ 2018 թվականին ռաֆ սուրճը տարածվում է նաև Ռուսաստանի սահմաններից դուրս. սրճարաններն այն պատրաստում են Ուկրաինայում և Ղազախստանում, Բելառուսում։ ԱՊՀ սահմաններից դուրս ռաֆ սուրճը գործնականում հայտնի չէ (քանի որ   արտասահմանյան սրճարաններում անվանում են կոշտ աղացած սովորական սուրճ, որը որոշ սրճարանների կողմից գնահատվում է իր յուրահատուկ դառը համի համար), չնայած ըստ որոշ տվյալների՝ այս խմիչքը պատրաստում են որոշ չեխական սրճարաններում և նույնիսկ Ինդոնեզիայում։

Ռուսական որոշ սրճարանների փորձագետներ ռաֆ սուրճը քննադատում են այն  պատճառով, որ սերուցքի և վանիլային շաքարավազի համն իր մեջ խեղդում է էսպրեսոյի անուշահոտությունը, սակայն նաև խոստովանում են, որ այս սրճային ըմպելիքը հանդիսանում է սրճարանային նորարարություններից մեկը, որը ծագումով Ռուսաստանից է։ Բացի այդ, բավականին քաղցր ըմպելիքի հայտնի լինելու փաստը մատնանշվում է նրանց կողմից որպես ռուսաստանյան սրճարանային մշակույթի բնորոշիչ գիծ։

## Տես նաև
* Սուրճ
* Էսպրեսո

## Ծանոթագրություններ

## Գրականություն
* 
* 

## Արտաքին հղումներ
* Ռաֆ սուրճ. ի՞նչ է դա
* Ո՞վ է հորինել ռաֆ սուրճը
* Դասական ռաֆ սուրճ

Կատեգորիա:Համաշխարհային խոհանոց
Կատեգորիա:Ռուսական խոհանոց
Կատեգորիա:Սուրճ
Կատեգորիա:Սրճային ըմպելիքներ
Կատեգորիա:Սրճի տեսակներ
Անտոնեն Մանավյան

**Անտոնեն Մանավյան** ( (), հայկական արմատներով ֆրանսիացի հոկեյիստ, պաշտպան, հունգարական «Ֆեխերվար ԱՎ19» ակումբի  և Ֆրանսիայի հավաքականի անդամ։

## Կարիերա
Մանավյանը նախնական մարզումներն անց է կացրել Փարիզի  ակումբում։ Տարբեր   ժամանակներում հանդես է եկել կանադական պատանեկան լիգայում և ամերիկյան պրոֆեսիոնալ դիվիզիոնում։  2004 թվականին ընդգրկվել է Ֆրանսիայի մինև 18 տարեկանների հավաքականի կազմում։ Ֆրանսիայի  ազգային հավաքականի հիմնական կազմում ընդգրկվել է 2008 թվականին։ 2013 թվականին Անտոնեն Մանավյանը համարվել է  ֆրանսիական «Ռուան» ակումբի խաղացող, իսկ 2005 թվականից՝ «Ֆեխերվար ԱՎ19» ակումբի հոկեյիստ։

## Նվաճումներ
* **Կոնտինենտալ լիգայի գավաթակիր** (1)։ 2012
* **Ֆրանսիայի չեմպիոն** (5)։ 2007, 2009, 2011, 2012, 2013
* **Ֆրանսիայի գավաթակիր** (3)։ 2008, 2009, 2011

## Ծանոթագրություններ

## Արտաքին հղումներ
* Antonin Manavian
* Antonin Manavian
*Antonin Manavian

Կատեգորիա:Ֆրանսահայ մարզիկներ
Կատեգորիա:Ֆրանսիացի հոկեյիստներ
Սկիրնիրի ճամփորդությունը

**Սկիրնիրի ճամփորդությունը** (),  սկանդինավյան «Ավագ Էդդա» էպոսի առասպելներից մեկը։ Ենթադրվում է, որ այն սկիզբ է առել Իսլանդիայում համեմատաբար ուշ շրջանում։ «Սկիրնիրի ճամփորդությունը» առասպելաբանական դրվագներով է համեմված և բանահյուսական կատարյալ ձևերով հագեցած լինելով՝ իր հաստատուն տեղն է գտել սկանդինավյան դիցաբանության մեջ։

## Նկարագրություն
Պոեմը կառուցված է երկխոսություններով հարուստ դրամատիկ տեսարաններով, ուր տեղ են գտել սերը, կախարդանքը, տխրությունը և հաղթանակի բերկրանքը։ Աստվածների խմբերից վաների առաջնորդ Նյորդրի քաջ զավակը՝ սիրո, գարնան և պտղաբերության աստված Ֆրեյրը, մի անգամ նստել էր Օդինի ամենաբարձր գահին և հայացքով ընդգրկում էր աստվածների, հսկաների, մարդկանց ու մյուս էակների աշխարհները։ Երբ հայացքը դարձրեց հսկաների Յոտունհեյմ աշխարհին, հանկարծ նկատեց մի աննման, չքնաղ աղջկա, որն իր հոր սրահից գնում էր դեպի հանդերձասենյակ։ Նրան տեսնելուց հետո սիրո և պտղաբերության աստված Ֆրեյրի սիրտը թախիծով լցվեց։ Դա հսկա Գիմիրի դուստր Գերդն էր։

Նրա սիրուց գերված, իր հավատարիմ ընկեր ու ծառա Սկիրնիրին ուղարկում է աղջկա մոտ՝ համոզելու, որ սա հանդիպի Ֆրեյրին։ Աստծու պատվերը կատարելու համար Սկիրնիրը խնդրում և ստանում է երկնքով սլացող և կրակի միջով անցնող նժույգին, ինչպես նաև հսկաներին կոտորող թուրը։ Այդպես Սկիրնիրը սլանում է Գերդի մոտ, թափանցում նրա կացարանը և հայտնում Ֆրեյր աստծո սիրո և հանդիպելու փափագի մասին։ Գերդը սկզբում շատ է հակաճառում և հրաժարվում է հանդիպել սիրո աստծուն, բայց Սկիրնիրի ջանքերի շնորհիվ դյութիչ գեղեցկուհին վերջապես տալիս է իր համաձայնությունը։ «Սկիրնիրի ճամփորդությունը» առասպելում Գերդը, որի անունը հին իսլանդերենից թարգմանաբար նշանակում է «հացահատիկի դաշտը շրջապատող ցանկապատ», գտնվում է ցրտաշունչ ձմռան՝ իր հայր Գիմիրի տիրապետության տակ։ Նա կարողանում է դուրս գալ իր հոր ճիրաններից միայն իր սերը տալով պտղաբերության աստված Ֆրեյրին։ Հատկանշական է, որ նրանց հանդիպումը տեղի է ունենում Բարրի անունով պուրակում, որը բառացիորեն նշանակում է «հացահատիկ»։ Պտղաբերության ավետիսը՝ գարունը, նրանց բերում է սեր և միություն։

Ֆրեյրի ընկեր և ծառա Սկիրնիրն օգտագործում է իր մոգական ողջ հմտությունները, որպեսզի հաղթահարի ընդերքի պատնեշները և թափանցի ներքևի աշխարհ՝ այնտեղից Գերդին դուրս հանելու համար։ Այսինքն ցորենի հատիկը ծիլեր է տալիս։

## Աղբյուրներ
* Ավագ Էդդա, Անտարես հրատարակչություն, Երևան 2018 թ.: Թարգմանիչ՝ Հակոբ Սարգսյան։

Կատեգորիա:Բանահյուսություն
Կատեգորիա:Էպոս
Կատեգորիա:Սկանդինավյան դիցաբանություն
Կատեգորիա:Միջնադարյան գրականություն
Կատեգորիա:Իսլանդական գրականություն
Կատեգորիա:Գրական ստեղծագործություններ այբբենական կարգով
Que C'est Triste Venise (երգ)

**Que C'est Triste Venise** (հայերեն բառացի թարգմանությամբ՝ «**Որքա՜ն տխուր է Վենետիկը**») - ֆրանսահայ աշխարհահռչակ երգիչ Շառլ Ազնավուրի՝ ֆրանսիացի բանաստեղծ Ֆրանսուա Դորենի տեքստի հիման վրա ստեղծած երգը։ 
## Հակիրճ տեղեկատվություն
Վենետիկի մասին այս երգի երաժշտության հեղինակ Ազնավուրը հենց ինքն էլ առաջին անգամ կատարել է այն և 1964 թվականին ձայնագրել։ Կարճ ժամանակ անց երգը թարգմանվել, համերգասրահներում կատարվել և ձայնագրման ստուդիաներում ձայնագրվել է նաև իսպաներեն (*Venecia Sin Ti*), գերմաներեն (*Venedig im Grau*), անգլերեն (*How Sad Venice Can Be* կամ *Venice Blue*) և, որ առավել նշանակալից է՝ իտալերեն (*Com'è Triste Venezia*, 1971 թ.):

1964-1965 թվականներին Que C'est Triste Venise -ը առաջնային տեղեր է գրավել *Billboard* ամսագրի հրապարակած լավագույն հիթերի չարթերում՝ Ֆրանսիայում, Ռիո դե Ժանեյրոյում, ընդհանրապես ամբողջ Բրազիլիայում, Արգենտինայում և այլուր՝ դառնալով Ազնավուրի առաջին հիթային երգերից մեկը ոչ  միայն Ֆրանսիայում, այլև միջազգային մասշտաբով։

Ազնավուրն ինքը այս երգը ֆրանսերենից բացի՝ կատարել է նաև այլ լեզուներով՝ իսպաներեն, անգլերեն, գերմաներեն, իտալերեն։

Իտալացի բանաստեղծուհի Ջուլիա Նիկոլաին իր 'Como è trieste Venezia' սիրային բանաստեղծությունը ձոնել է Շառլ Ազնավուրին՝ իր այս հանրահայտ երգի համար, և Ադրիանո Սպատոլային։

## Պարգևներ
Շառլ Ազնավուրի Que C'est Triste Venise երգը 1964 թվականին արժանացել է  Blason d'Or մրցանակի՝ որպես այդ տարվա թոփ հիթերից մեկը։
## Դասակարգումներ

## Այլ կատարումներ
Շառլ Ազնավուրի Que C'est Triste Venise երգի կատարմամբ հանդես են եկել նաև այլ երգիչներ։ Ստորև ներկայացված է նրանց ոչ ամբողջական ցանկը.
* Claude François
* Gigliola Cinquetti
* Simone de Oliveira
* Maria Dangell

;*Venecia Sin Ti*
* Gloria Lasso
* Juan Ramón (chanteur)|Juan Ramón
* Antonio Prieto
* Los Ovnis
* Estela Raval
* José Guardiola
* Los Sabandeños
* Monna Bell
* Carlos Lico
* Víctor Manuel
* Dyango
* Charles Aznavour և Julio Iglesias
* Diego Verdaguer
* Franco Simone 
* Chico և The Gypsies

;*Com'è triste Venezia*
* Iva Zanicchi]]

;*Venice Blue*
*Bobby Darin
## Գործիքային կատարումներ
* Franck Pourcel : *Venice Blue*
* Ray Conniff 
* Juan Torres Robles
* Sergi Vicente
* Alex Fox
## Ծանոթագրություններ

Կատեգորիա:Շառլ Ազնավուրի երգեր
Ֆրեդրիկ Ենսեն

**Ֆրեդրիկ Ենսեն** (, ), ֆինլանդացի ֆուտբոլիստ, գերմանական «Աուգսբուրգ» ֆուտբոլային ակումբի կիսապաշտպան։

## Ակումբային կարիերա
2016 թ․ օգոստոսի 6-ին իր առաջին խաղն է անցկացրել Նիդերլանդների առաջնությունում, երբ թիմը մրցում էր «Էքսելսիոր» ակումբի հետ։ Օգոստոսի 22-ին իր առաջին հանդիպումն է անցկացրել Տվենտեի երկրորդ թիմի կազմում, երբ թիմը մրցում էր Վիտես ակումբի երկրորդ թիմի հետ։

## Ազգային հավաքականի կազմում
Ֆինլանդիայի մինչև 17 տարեկանների հավաքականի կազմում անցկացրել է 3 հանդիպում։ Մասնակցել է Եվրոպայի առաջնության ընտրական հանդիպումներին։

## Ծանոթագրություններ

## Արտաքին հղումներ
* Յանսենը soccerway.com կայքում
* Յանսենը transfermarkt.com կայքում

Կատեգորիա:1997 ծնունդներ
Կատեգորիա:Անձինք այբբենական կարգով
Կատեգորիա:Աուգսբուրգի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Սեպտեմբերի 9 ծնունդներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տվենտեի ֆուտբոլիստներ
Կատեգորիա:Ֆինն ֆուտբոլիստներ
Կատեգորիա:Ֆուտբոլիստներ այբբենական կարգով
Բերգիշ Գլադբախի աստղադիտարան

**Բերգիշ Գլադբախի աստղադիտարան** (, ՄԱՄ կոդը՝ 621), աստղադիտարան Գերմանիայի Բերգիշ Գլադբախ քաղաքի մոտ։ Աստղադիտարանը հիմնվել է 1995 թվականին։ Այս աստղադիտարանում է աշատում Վոլֆ Բիկելը։

Աստղադիտարանի գիտական հետազոտությունների ուղղվածություններից մեկը աստերոիդների հայտնաբերումն ու դրանց աստրոմետրիան է։

## Աստղադիտակ
Աստերոիդների որոնման համար կիրառվում է 0,60 մ f/5,2 ռեֆլեկտոր աստղադիտակ, որին կցված է ԼԿՍ լուսանկարչական խցիկ։

## Հայտնաբերումներ
* 1995-ից 2009 թվականները աստղադիտարանում հայտնաբերվել է մոտ 397 աստերոիդ։
* 1995-ից 2011 թվականները կատարվել և հրապարակվել է 57135 աստրոմետրիկ դիտարկումների տվյալներ։

## Տես նաև

*Վոլֆ Բիկել

## Ծանոթագրություններ

*

Կատեգորիա:Աստղադիտարաններ Գերմանիայում
Կուշիրո

, քաղաք է Ճապոնիայի հյուսիսային մասում, Հոկայդո պրեֆեկտուրայի Կուշիրո ենթապրեֆեկտուրայում։ Այն արևելյան Հոկայդոյի ամենամարդաշատ քաղաքն է։ 2016 թվականին ըստ գնահատականների քաղաքը ուներ 174 938 բնակչություն և 1362.75 կմ² տարածք, իսկ բնակչության խտությունը կազմում էր 140 մարդ կմ² վրա։

Կուշիրոյում գործում է արդյունաբերական նավահանգիստ, օդանավակայան, ինչպես նաև արագընթաց գնացք։

## Պատմություն
Կայսերական հարամանով 1899 թվականի հուլիսին հիմնվել է Կուշիրո բաց նավահանգիստը ԱՄՆ-ի և Մեծ Բրիտանիայի հետ առևտրի կազմակերպման համար։ Կուշիրոն կարևորագույն նավահանգիստ էր, քանի որ այն ավելի մաքուր է սառույցներից ձմռանը, քան ռուսական հեռավորարեվելյան նավահանգիստները, կամ այլ նավահանգիստներ Հոկայդոյում, օրինակ՝ Հակոդատեն, որը ավելի հաճախ է սառչում ջրի ցածր աղիության պատճառով։ Այս պատճառով էլ Կուշիրոն ընտրվել էր Ռուս-Ճապոնական պատերազմի գլխավոր թիրախներից մեկը։ Սակայն նավահանգիստը իրականում դարձավ շատ կարևոր 1920-ականներին, երբ սկսեց զարգանալ արդյունաբերական ձկնորսությունը։

Կուշիրոն ստացավ քաղաքի կարգավիճակ 1922 թվականի օգոստոսի 1-ին։
*1869: Կուսուրին դարձավ Կուշիրո
*1900: Կուշիրոն դարձավ առաջին դասի համայնքապետարան
*1920: Կուշիրոն դարձավ Կուշիրո-կու
*1922: Կուշիրո-կու դարձավ Կուշիրո քաղաք
*2005: Կուշիրո քաղաքին միացան Ական և Օնբեցու քաղաքները, և Շիրանուկա քաղաքը այժմ գտնվում է Կուշիրոյի երկու մասերի միջև։

## Կլիմա
Քաղաքի կլիման մերձարևադարձային մուսսոնային է։

## Համալսարաններ
* Հոկայդոյի կրտության համալսարան, Կուշիրոյի մասնաճյուղ
* Կուշիրոյի հանրային տնտեսագիտության համալսարան

## Քույր քաղաքներ
Կուշիրոյի քույր քաղաքներն են

## Հայտնի քաղաքացիներ
*Ակիրա Իֆուկուբե կոմպոզիտոր
*Յուկինոբու Հոշինո մանգա նկարիչ
*Կեյսուկե Իտագակի մանգա նկարիչ
*Սատոշի Կոն անիմե ֆիլմերի ռեժիսոր
*Լունա Միտանի նկարիչ
*Հիրոմի Նագակուրա լուսանկարիչ
*Մակի Նամիյա երգչուհի, ճապոնական "Պիզիկատո ֆայֆ" խմբի կատարող
*Շինջի Սոմաի ռեժիսոր
*Կաձուրո Վատանաբե աստղագետ

## Ծանոթագրություններ

## Արտաքին հղումներ
* 
* Official Website 

Կատեգորիա:Ճապոնիայի նավահանգիստներ
Կատեգորիա:Ճապոնիայի նավահանգստային բնակավայրեր
Կատեգորիա:Ճապոնիայի քաղաքներ
Սլայմ

thumb|Mattel-ի թողարկած սլայմը, 1976 թվական

**Սլայմ** (), լիզուն-խաղալիք, առաջին անգամ թողարկվել է Mattel ընկերության կողմից, 1976 թվականին։ Բաղկացած է փխրուն ժելեանման նյութից, որն ունի ոչ նյուտոնական հեղուկի հատկություններ։ 1976 թվականին Mattel ընկերության կողմից թողարկված սլայմի հիմնական բաղադրիչը գուարի բուսախեժն էր։ Այն կանաչ գույնի էր և վաճառվում էր պլասմասե ամաններում։ Դրանից հետո սլայմեր են թողարկել շատ այլ ընկերություններ, իսկ «սլայմ» բառը դարձել է այս խաղալիքը բնութագրող ընդհանուր անվանում։ Հետխորհրդային տարածաշրջանում խաղալիքը հայտնի է որպես «լիզուն», հավանաբար այն պատճառով, որ «Ուրվականների որսորդները» ֆիլմերի ու մուլտֆիլմերի ռուսերեն թարգմանությունում Սլայմեր կերպարը թարգմանվում է որպես «Լիզուն»։
thumb|Սեղանի վրա տարածված սլայմ
Առողջության համր վնասակար չէ, բայց ցանկալի է խուսափել լորձաթաղանթի հետ շփումից։

## Բաղադրություն և հատկություններ

Հիմնական բաղարիչներն են պոլիսախարիդը (գուարի բուսախեժ) և բորակը։ Պոլիսախարիդի փոխարեն կարող են օգտագործվել այլ պոլիմերներ (օրինակ, սոսինձ), բորակի փոխարեն կարելի է օգտագործել պնդեցնող այլ նյութեր։

Հետաքրքիր է ոչ նյուտոնական հեղուկի իր հատկանիշներով։ Նյութը նման է լորձի, սակայն միևնույն ժամանակ այն չի տարածվում և հեշտ է հավաքվում։ Եթե սլայմը հանգիստ մնա, այն սկսում է տարածվել ամբողջ մակերեսով, իսկ ուժեղ ազդեցությունից պնդանում է, օրինակ, նյութն ուժեղ հարվածի դեպքում կարող է պոկվել։

## Այլ սլայմեր

Բացի սլայմի ստանդարտ տեսակից, համացանցում կարելի է լայն տեղեկատվություն գտնել այլ տեսակների մասին ևս։ Կան մի քանի տարբերակներ` փայլուն, փխրուն, կաթիլային, սառցաբեկորային, փրփրային, կավային, թափանցիկ, մետաղական և այլն։

Պատրաստելու հիմնական բաղադրիչներն են ցանկացած տեսակի սոսինձն ու ակտիվացվող նյութ։ Մյուս «բաղադրիչներն» ավելացվում են ըստ նախասիրության, դրանք կարող են լինել սննդային ներկեր, մարմին գել, լոսյոն, շամպուն, սափրվելու փրփուր,արհեստական ձյունը , փայլեր և այլն։

Ակտիվացնողները տարբեր են, օրինակ, նատրիումի տետրաբորատ, ոսպնյակների համար հեղուկ (այդ թվում և` խմորի սոդա), բորակի և գլիցերինի լուծույթ (այս ակտիվացնողը կոչվում է «Բորակ», անգլ.՝ Borax-ից)։ Այսօր մոդայիկ է դարձել տեսանյութեր կամ լուսանկարներ հրապարակել սեփական ձեռքերով պատրաստած «սլայմի» հետ, օրինակ, Ինստագրամ սոցիալական ցանցում կամ YouTube վիդեո հոսթինգում։

## Ծանոթագրություններ

Կատեգորիա:Խաղալիքներ
Կատեգորիա:1976 հայտնված արտադրանքներ
Կատեգորիա:1980-ականների խաղալիքներ
Պրեսկոտի աստղադիտարան

**Պրեսկոտի աստղադիտարան** (, ՄԱՄ կոդը՝ 684), մասնավոր աստղադիտարան ԱՄՆ Արիզոնա նահանգի Պրեսկոտ քաղաքում։ Աստղադիտարանը հիմնվել է սիրող աստղագետ Պաուլ Կոմբայի կողմից, իսկ այժմ այն պատկանում է Մետ Ֆրանսիսին։ Հիմնվել է 1994 թվականին։

## Պատմություն
Աստղադիտարանի հիմնադիր Պոլ Կոմբան հիմնադրման օրվանից համարյա ամեն օր և 6 տարվա ընթացքում (1995-2001 թվականները) կատարել է աստերոիդների դիտարկումներ։ Արդյունքում նա հրապարակել է ավելին քան 15 հազար աստերոիդների դիրքերի մասին տվյալներ և հայտնաբերել է ավելին քան 600 նոր աստերոիդներ։

2010 թվականի կեսին Պոլ Կոմբան վաճառել է իր տունը աստղադիտարանի հետ միասին Մետ Ֆրենսիսին։ Նոր տերը պլանավորում է տեղադրել աստղադիտարանում 24 դյույմանոց աստղադիտակ և ևս մեկ արևի աստղադիտակ, դարձնել աստղադիտարանը ավտոմատացված և օգտագործել այն դպրոցականների համար կրթական ծրագրերում։

## Սարքավորումներ
* 18 դյույմ ռեֆլեկտոր - JMI (f/4.5) (1994 թվական) + SBIG ST-8E (4,5 մետրանի գմբեթի տակ)
* 10 դյույմ ռեֆլեկտոր (f/4)

## Նվաճումներ
* 1995-ից 2003 թվականները այստեղ հայտնաբերվել են 616 աստերոիդ։
* Հրատարակվել են 14851 աստղաչափական տվյալներ, 1994-ից 2003 թվականները։

## Ծանոթագրություններ

## Արտաքին հղումներ
* Prescott Observatory (684) changes hands 

Կատեգորիա:Աստղադիտարաններ ԱՄՆ-ում
Կատեգորիա:Մասնավոր աստղադիտարաններ
Գլեն Կամարա

**Գլեն Կամարա** (, ), ֆինլանդացի ֆուտբոլիստ, շոտլանդական «Դանդի» ֆուտբոլային ակումբի և Ֆինլանդիայի ազգային հավաքականի կիսապաշտպանն է։

## Ակումբային կարիերա
[thumb|left|150px|Կամարան «[Արսենալ (ֆուտբոլային ակումբ, Լոնդոն)|Արսենալի» կազմում]]

[thumb|left|150px|Կամարան [Ֆինլանդիայի ֆուտբոլի ազգային հավաքական|Ֆինլանդիայի ազգային հավաքականի կազմում]]
Կամարան անգլիական Արսենալի սանն է։ Արսենալի հիմնական կազմում իր առաջին խաղն անցկացրել է 2015 թ․ հոկտեմբերի 27-ին, երբ թիմը գավաթային խաղ էր անցկացնում «Շեֆֆիլդ Ուենսդեյ» ակումբի հետ։ 2016 թ․ ֆուտբոլիստը վարձավճարով տեղափոխվում է «Սաութենդ Յունայթեդ»։ Անգլիայի առաջին լիգայում իր առաջին հանդիպումն անցկացնում է փետրվարի 6-ին, երբ թիմը մրցում էր «Կոլչեստր Յունայթեդ» ակումբի հետ։

2016 թ․ ամռանը Կամարան վարձավճարով տեղափոխվում է «Կոլչեստր Յունայթեդ»։ Անգլիայի երկրորդ լիգայում իր առաջին խաղն անցկացնում է սեպտեմբերի 10-ին, երբ թիմը մրցում էր «Բլեքփուլ» ակումբի հետ։

2017 թ․ ամռանը Կամարան տեղափոխվում է շոտլանդական «Դանդի»։ Դանդիի հետ կնքվում է 2 տարվա պայմանագիր։ Շոտլանդիայի առաջնությունում իր առաջին խաղն անցկացնում է օգոստոսի 5-ին, երբ թիմը մրցում էր «Ռոսս Քաունթի» ակումբի հետ։

## Ազգային հավաքականի կազմում
Ֆինլանդիայի ազգային հավաքականի կազմում իր առաջին խաղն անցկացրել է 2017 թ․ նոյեմբերի 9-ին, երբ թիմն ընկերական խաղ էր անցկացնում Էստոնիայի ազգային հավաքականի հետ։

## Ծանոթագրություններ

## Արտաքին հղումներ
* Կամարան soccerway.com կայքում
* Կամարան sports.ru կայքում

Կատեգորիա:1995 ծնունդներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Անձինք այբբենական կարգով
Կատեգորիա:Արսենալի ֆուտբոլիստներ
Կատեգորիա:Դանդի Յունայթեդի ֆուտբոլիստներ
Կատեգորիա:Լիդս Յունայթեդի ֆուտբոլիստներ
Կատեգորիա:Հոկտեմբերի 28 ծնունդներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Ռեյնջերս ՖԱ-ի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Սաութենդ Յունայթեդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆինն ֆուտբոլիստներ
Կատեգորիա:Ֆուտբոլիստներ այբբենական կարգով
Վիշնյանի աստղադիտարան

**Վիշնյանի աստղադիտարան** (, ՄԱՄ կոդը՝ 120), աստղադիտարան Խորվաթիայի Վիշնյան գյուղի մոտ։ Ղեկավարվել է Կորադո Կորոլևիչի կողմից։ 2009 թվականին Վիշնյանի աստղադիտարանը տեղափոխվել է Տիկան բնակավայրի մոտ նոր կառուցված տարածք, և հետևաբար, 2017 թվականի հոկտեմբերի 5-ին աստղադիտարանի կոդը փոխվեց դառնալով L01։

## Պատմություն
Վիշնյանի աստղադիտարանը հիմնադրվել է 1992 թվականին որպես հանրային աստղադիտարան։ Աստղադիտարանում հիմնականում կատարվել են աստղաչափության ոլորտում աշխատանքներ, ինչպես նաև կատարվել է աստերոիդների որոնում։ Աճող լուսային աղտոտումը սկսեց խոչնդոտել Վիշնյանում հետազոտություններին, և 2001 թվականին աստղադիտարանում հետազոտությունները դադարեցվեցին։ 2009 թվականին աստղադիտարանի նոր շենքը բացվեց Տիկան գյուղի մոտ, մոտավորապես 2,5 կիլոմետր հեռու նախնական տեղաբաշխումից։

Համաձայն աստղադիտարանի կայքում տեղադրված վիճակագրության 2016 թվականի դրությամբ այստեղ հայտնաբերվել են ընդհանուր առմամբ 1420 աստերոիդ և 2 գիսաստղ։ Աստղադիտարանում օգտագործվում են 11 աստղադիտակներ, աշխատում են 78 աշխատակիցներ և կամավորներ

Համաձայն Փոքր մոլորակների կենտրոնի (MPC) տվյալների, Վիշնյանի աստղադիտարանին է վերագրվում 108 աստերոիդների հայտնաբերումը։ Մինչդեռ 1294 հայտնաբերումներ վերագրվում են Կորադո Կորոլևիչին (աստղադիտարանի կայքում տեղադրված վիճակագրական տվյալները կարող են ներառել հայտնաբերված մարմիններ, որոնք դեռևս համարակալված չեն և չեն գրանցված ՓՄԿ-ի կողմից, ինչպես նաև դրանց հայտնաերումը չի վերագրվում որևիցե մեկին)։

Աստղադիտարանում կազմակերպվում են բազմաթիվ կրթական ծրագրեր երիտասարդության համար, աստղագիտության, հնէաբանության, ծովային կենսաբանության և այլ գիտություններով. Երիտասարդական գիտական ճամբար, Ամառային գիտական դպրոց  և Վիշնյանի աստղագիտության դպրոց։
alt=Նոր աստղադիտարանը Տիկան|աջից|224x224փքս

## Ծանոթագրություններ

## Արտաքին հղումներ
* 
* http://www.en.sci.hr/ 

Կատեգորիա:Աստղադիտարաններ Խորվաթիայում
Պիտեր Ռետիֆ

**Պիտեր Մորից  Ռետիֆ** (, ), բուրական առաջնորդ, Մեծ Տրեկի կազմակերպիչներից և պարագլուխներից մեկը։ Նրա պատվին են կոչվում Պիտ Ռետիֆ և Պիտերմարիցբուրգ քաղաքները։

## Կենսագրություն
Պիտեր Մորից Ռետիֆը ծնվել է Վագենմակերսվալլե քաղաքում (Wagenmakersvallei, այժմ՝ Վելլինգտոն), Միացյալ պրովինցիաների հանրապետության  Կապի գաղութի տարածքում։ Նրա ծնողներն էին Յակոբուս և Դեբորա Ռետիֆները։  Յակոբուս Ռետիֆը ֆրանսիացի հուգենոտի թոռ էր, ով փախել էր հայրենիքից Լյուդովիկոս XIV-ի բռնություններից ու ճնշումներից և 1689 թվականին բնակություն հաստատել Հարավային Աֆրիկայում։ Ռետիֆ ընտանիքին էր պատկանում Վելվանպասում (Welvanpas) գտնվող խաղողի այգիները, որտեղ Պիտերն աշխատել է մինչև 24 տարեկան հասակը։

Պիտեր Ռետիֆը բացասաբար ընկալեց Նիդերլանդական Հարավային Աֆրիկայի անգլիական օկուպացիան և բռնակցումը, բայց ոչինչ հայտնի չէ բուրական դիմադրությանը նրա մասնակցության վերաբերյալ։ 1814 թվականին Պիտերն ամուսնացավ ֆելդկորնետ Աբրահամ Գրեյլինգի (Greyling) այրու՝ Մագդալենա Գրեյլինգի հետ և բնակություն հաստատեց Կապի գաղութի արևելյան մասում, կոսա ցեղի հետ սահմանին գտնվող Գրեհամստադ քաղաքի մոտակայքում։ Այստեղ Ռետիֆը տեղացի ֆերմերների շրջանում մեծ հեղինակություն ձեռք բերեց և հաճախ ղեկավարում էր բրիտանական իշխանությունների հետ բանակցություններ վարող պատվիրակությունները։ 1822 թվականին Ռետիֆը ընտրվեց  Գրեհեմստադի աշխարհազորի հրամանատար (kommandant):

1837 թվականին Ռետիֆը հրատարակեց մանիֆեստ, որով հիմնավորեց  «Յունիոն-Ջեկի» տիրապետության տակ գտնվող բուր-կալվինիստների արտագաղթը դեպի Աֆրիկայի խորքերը։ Նույն թվականի փետրվարին Ռետիֆը իր կողմնակիցների և նրանց ընտանիքների անդամների հետ միասին սկսեց Մեծ Տրեկը։ Ջոկատը բաղկացած էր 32 բեռնասայլերից, որոնցից  2-ը պատկանում էր Ռետիֆի ընտանիքին։ Շուտով նրանք անցան Օրանժ գետը և մտան մի տարածք, որը պաշտոնապես ոչ մի երկրի չէր պատկանում։ Ռետիֆի և նրա ջոկատի օրինակին հետևեցին շատ բուրեր։  Այդ բուր ներգաղթյալներին կոչում էին «տրեկկերներ» կամ «ֆուրտրեկկերներ»։ Իսկ Վետ (Vet) գետն անցնելուց հետո, Պիտեր Ռետիֆն ընտրվեց «միացյալ ճամբարների նահանգապետ» և «Հարավ Արևմտյան Աֆրիկայում Նոր Հոլանդիայի» պարագլուխ։   
Սակայն տեղական վատ պայմանները ստիպեցին Ռետիֆի բորերին տեղափոխվել դեպի Նատալ, դաժան ճակատագրին ընդառաջ։ Ռետիֆը մշտապես ձգտում էր կառուցողական հարաբերություններ հաստատել տեղաբնակների հետ։ Հենց այստեղ էլ՝ Նատալում, 1838 թվականի փետրվարի 6-ին Պիտեր Մորից Ռետիֆը և նրա ողջ պատվիրակությունը դավադրաբար սպանվեցին զուլուսների թագավոր Դինգանի կողմից, հաշտության պայմանագրի կնքումից անմիջապես հետո։ Նույն տարում էլ Անդրիս Պրետորիուսը վրեժխնդիր եղավ Ռետիֆի համար։

## Գրականություն
* Schirmer, P. (1980). The concise illustrated South African encyclopedia. Johannesburg: Central News Agency. p.&nbsp;212.
* Carstens, R. & Grobbelaar, P.W. (1988). Voortrekkerlewe [Voortrekker Lives] (in Afrikaans). ISBN 0-620-12295-1.

## Ծանոթագրություններ

## Արտաքին հղումներ
*Piet Retief, biography 

Կատեգորիա:Աֆրիկաներներ
Կատեգորիա:ՀԱՀ-ի քաղաքական գործիչներ
Կատեգորիա:Հարավաֆրիկյան Հանրապետության պատմություն
Գակու Սիբասակի

**Գակու Սիբասակի** (, մայիսի 28, 1992 թ., Նոխեձի, Աոմորի, Ճապոնիա), ճապոնացի ֆուտբոլիստ, իսպանական «Խետաֆե» ֆուտբոլային ակումբի և Ճապոնիայի ազգային հավաքականի կիսապաշտպանն է։

## Կարիերա
Սիբասակին ֆուտբոլիստի կարիերան սկսել է ճապոնական «Կասիմա Անտլերս» ակումբում։ 2016 թ․ աշխարհի ակումբային առաջնության եզրափակչում Սիբասակին կարողանում է 2 գոլ խփել Ռեալի դարպասը, որը սակայն չի օգնում իր թիմին հաղթելու այդ խաղում (2:4)։

2017 թ․ հունվարի 31֊ին ազատ ֆուտբոլիստի կարգավիճակով Սիբասակին պայմանագիր է ստորագրում Իսպանիայի երկրորդ դիվիզիոնում հանդես եկող «Տեներիֆե» ակումբի հետ։ Պայմանագիրը կնքվել էր կես տարվա համար և հնարավորություն կար այն երկարաձգելու այն դեպքում, եթե Տեներիֆեն իրավունք ստանար հանդես գալու Լա Լիգայում։

## Ազգային հավաքականի կազմում
2014 թ․ Ճապոնիայի ազգային հավաքականի կազմում անցկացնելով 4 հանդիպում կարողացել է դառմալ 1 գոլի հեղինակ։

## Վիճակագրությունը ազգային հավաքականում

## Ծանոթագրություններ

## Հղումներ
* 
* Սիբասակին transfermarkt.com կայքում
* Սիբասակին soccerway.com կայքում

Կատեգորիա:1992 ծնունդներ
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անձինք այբբենական կարգով
Կատեգորիա:Լա Լիգայի ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:Ճապոնացի ֆուտբոլիստներ
Կատեգորիա:Մայիսի 28 ծնունդներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլիստներ այբբենական կարգով
Ենովքյան լեզու

**Ենովքյան լեզու**, արհեստական լեզու, որը ստեղծվել է Ջոն Դիի կողմից։ Լեզուն օգտագործվել է ոգեկոչության սեանսների ժամանակ՝ կախարդական գործողությունների նպատակով։ Լեզուն ստեղծվել է 16-րդ դարի վերջում Անգլիայում։ Որոշ հետազոտողներ գտնում են, որ ենովքյան լեզուն նմանություններ ունի արաբերենի, լատիներենի և հին եբրայերենի հետ։ Ենովքյան լեզվի հնչյունաբանությունը փաստացիորեն ամբողջությամբ համընկնում է անգլերենի հնչյունաբանության հետ։ Ամբողջությամբ համընկնում են նաև ենովքյան լեզվի և անգլերենի քերականությունները։ Ենովքյան լեզու չի համարվում խոսակցական լեզու, սակայն ունի շարահյուսական, քերականական և ուղղագրական հիմք։ Այս լեզվով են գրված ենովքյան բանալիների տեքստերը (19 բանալիներ)։ Լեզուն առաջին անգամ նկարագրվել է Ջոն Դիի կողմից։

Ջոն Դին և Էդվարդ Քելլին երբեք հղում չեն արել այս լեզվին՝ օգտագործելով «ենովքյան» տերմինը։ Նրանք լեզուն անվանել են «հրեշտակային» ()։

## Պատմություն
Լեզվի քերականական կառուցվածքը և բառարանը ստացել են Ջոն Դին (բժիշկ Դի) և Էդվարդ Քելլին՝ 1583-1584 թվականներին տեղի ունեցած ոգեկոչման արարողությունների ժամանակ։ Ենովքյան լեզուն իր անվանումը ստացել է ի պատիվ բիբլիական պատրիարք Ենովքի։

Դին և Քելլին հայտարարել են, որ լեզուն իրենց սովորեցրել են հրեշտակները։ Ըստ նրանց, այս լեզուն ավելի հին է, քան սանսկրիտը և ունի կախարդական հզոր ներուժ, որը կարող է տատանվել ժամանակի և տարածության միջակայքով։ Հենց այդ նպատակով էլ Դին և Քելին իրենց գրառումները կատարել են կոդավորված տեսքով։

Լեզվի ձևավորման հետ զուգընթաց ի հայտ են եկել նաև, այսպես կոչված, ենովքյան բանալիները։ Համարվում է, որ ենովքյան լեզվի ձայների ներդաշնակ համադրությունը արտահայտում է ավելի ուժեղ էֆֆեկտ։ Բանալիների ընդհանուր թիվը 19 է։

Ենովքյան լեզվի զարգացման ժամանակաշրջանը համարվում է 19-րդ դարը, երբ «Ոսկե վաղորդայնի միաբանությունը» սկսեց օգտագործել իր ծեսերում։

## Այբուբեն
Ենովքյան լեզուն գրվում է աջից ձախ։ Ենովքյան այբուբենում տառերի թիվը 22 է։

*CH* համադրությունը կարդացվում է որպես , *SH-ը*՝ , *TH-ը* որպես ։

## Բառապաշար
Ամենայն հավանականությամբ բառապաշարը անկախ է։ Այսինքն, բառապաշարը անընդհատ ավելանում է։ Անգլերեն, եբրայերեն, հունարեն և լատիներեն բառերին մոտ բառեր չեն հայտնաբերվել։ Այդուհանդերձ, հանդիպում են բառեր, որոնք կարելի է մասամբ ընկալել, սակայն ոչ հայտնի նշանակություններով, որոնք հիմնականում կապված են Աստվածաշնչի հետ․ *paradiz* («կուսություն», ՝ դրախտ բառից), *angelard* («իմաստ»,  հրեշտակ բառից), *luciftias* («լուսավորություն»,  — «Լյուցիֆեր»? բառից), *salman* («տուն», от ՝ Սողոմոն? բառից), *babalond* («անպատվելիներ», «անփառունակ», «մեղսավոր», ՝ Բաբելոն? բառից)։

## Քերականություն
Ենովքյան լեզվի բայերն ունեն եզակի և հոգնակի ձևեր, ինչպես նաև ներկա, ապառնի և անցյալ ժամանակաձևերը, ինչպես նաև ստորադասական եղանակ և դերբայ։ Այդուհանդերձ, որևէ բայի խոնարհումը ամբողջությամբ նկարագրված չէ Ջոն Դիի կողմից։

## Ծանոթագրություններ

## Գրականություն
* 

## Արտաքին հղումներ
* Енохианский TrueType-шрифт
* Omniglot — Enochian
* A Pronunciation Guide to the Angelical Language of Dr. John Dee
* Enochian Language and Alphabet
* The Whole Enochian Dictionary 
* Liber אנוך (Chanokh) sub figura LXXXIV

Կատեգորիա:Արհեստական լեզուներ
Կատեգորիա:Հորինված լեզուներ
Կատեգորիա:Մոգություն
Լուիս Ֆելիպե (ֆուտբոլիստ)

**Լուիս Ֆելիպե** (, ), բրազիլացի պրոֆեսիոնալ ֆուտբոլիստ։ Ներկայումս հանդես է գալիս Լացիոյի կազմում։ Խաղում է կենտրոնական պաշտպանի դիրքում։

## Ակումբային կարիերա
### Իտուանո
Լուիս Ֆելիպեն Իտուանոյի ակադեմիայի սան է։ Իր պրոֆեսիոնալ դեբյուտը նշեց 2015 թվականի օգոստոսի 23-ին՝ թիմի մեկնարկային կազմում խաղադաշտ դուրս գալով Պաուլիստայի գավաթի Պրիմավերա Սան Պաուլուի դեմ խաղում։ Սերիա D-ում առաջին հանդիպումը անցկացրեց 2016 թվականի հունիսի 12-ին՝ Մարինգայի դեմ խաղում։ Իտուանոյի առաջին թիմի կազմում Լուիս Ֆելիպեն անցկացրեց 21 հանդիպում։

### Լացիո
2016 թվականի օգոստոսի 30-ին Լուիս Ֆելիպեն տեղափոխվեց Լացիո, ինչից հետո 1 տարվա վարձավճարով միացավ Սալերնիտանային։ Իր դեբյուտը Սերիա B-ում նշեց հոկտեմբերի 9-ին՝ թիմի մեկնարկային կազմում խաղադաշտ դուրս գալով Բենևենտոյի դեմ խաղում։ Այս խաղում նա դարձավ գոլի հեղինակ՝ օգնելով իր թիմին հաղթել 2-1 հաշվով։ Սալերնիտանայի կազմում Լուիս Ֆելիպեն անցկացրեց 7 հանդիպում՝ դառնալով 1 գոլի հեղինակ։

2017-18 մրցաշրջանում Լուիս Ֆելիպեն վերադարձավ Լացիո։ Իր դեբյուտը ակումբի կազմում նշեց 2017 թվականի սեպտեմբերի 10-ին՝ փոխարինելով Շտեֆան Ռադուին Միլանի դեմ խաղում։ Եվրոպական առաջնություններում առաջին հանդիպումը անցկացրեց սեպտեմբերի 14-ին՝ Եվրոպայի Լիգայի խմբային փուլի Վիտեսի դեմ խաղում։ 2018 թվականի մարտի 19-ին Լուիս Ֆելիպեն երկարաձգեց իր պայմանագիրը Լացիոյի հետ մինչև 2022 թվականը։ 2017-18 մրցաշրջանում բրազիլացին անցկացրեց 31 հանդիպում բոլոր մրցաշարերում՝ դառնալով 1 գոլային փոխանցման հեղինակ։

Իր առաջին գոլը Լացիոյի կազմում Լուիս Ֆելիպեն խփեց 2018 թվականի դեկտեմբերի 26-ին՝ Բոլոնյայի դեմ խաղում՝ այս խաղում դառնալով նաև գոլային փոխանցման հեղինակ։ 2019 թվականի մայիսի 15-ին նա մենկարկային կազմում խաղադաշտ դուրս եկավ Իտալիայի գավաթի եզրափակչի Ատալանտայի դեմ խաղում՝ օգնելով իր թիմին հաղթել 2-0 հաշվով և նվաճել գավաթը։ Դեկտեմբերի 7-ին բրազիլացին գոլ խփեց Յուվենտուսի դեմ խաղում։ Դեկտեմբերի 22-ին Լուիս Ֆելիպեն մասնակցեց Իտալիայի սուպերգավաթի Յուվենտուսի դեմ հանդիպմանը, որտեղ Լացիոն հաղթեց 3-1 հաշվով։

## Միջազգային կարիերա
Լուիս Ֆելիպեն իրավասու է ներկայացնել Իտալիան ու Բրազիլիան միջազգային ասպարեզում, և հանդես է եկել Բրազիլիայի մինչև 20 ու մինչև 23 տարեկանների երիտասարդական հավաքականների հավաքականներում։ 2019 թվականի մարտի 16-ին նա հրավիրվեց Իտալիայի Մ21 հավաքական, սակայն մերժեց հրավերը՝ հայտարարելով, որ ցանկանում էր հանդես գալ Բրազիլիայի կազմում։

## Կարիերայի վիճակագրություն
### Ակումբային վիճակագրություն
*2020 թվականի հունվարի 12-ի դրությամբ*

## Նվաճումներ
### Ակումբային
**Լացիո**

* Իտալիայի գավաթ. 2018–19
* Իտալիայի սուպերգավաթ. 2017, 2019

## Ծանոթագրություններ

## Արտաքին հղումներ
* Լուիս Ֆելիպեի պաշտոնական Ինստագրամի էջը
* Լուիս Ֆելիպեն transfermarkt-ում
* Լուիս Ֆելիպեն soccerbase.com-ում
* Լուիս Ֆելիպեն WhoScored.com կայքում
* Լուիս Ֆելիպեն Լացիոյի պաշտոնական կայքում 
* Լուիս Ֆելիպեն Սերիա A-ի պաշտոնական կայքում
* Լուիս Ֆելիպեն ՈՒԵՖԱ-ի պաշտոնական կայքում

Կատեգորիա:Բրազիլացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Իտուանոյի ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:Սալեռնիտանայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Գնել Սանոսյան

**Գնել Սանոսյան** (), հայ պետական և քաղաքական գործիչ, աշխարհագրագետ, բնապահպան, ՀՀ տարածքային կառավարման և ենթակառուցվածքների նախկին նախարար  (02.08.2021-19.11.2024), Գեղարքունիքի նախկին մարզպետ։ «Հայկական աշխարհագրական ընկերություն» գիտական-հասարակական կազմակերպության անդամ է։

## Կենսագրություն
2000-2004 թվականներին սովորել է Երևանի պետական համալսարանի աշխարհագրության ֆակուլտետում՝ ստանալով աշխարհագրություն մասնագիտության բակալավրի աստիճան։

2004-2006 թթ. սովորել է նույն ֆակուլտետում՝ ստանալով մագիստրոսի աստիճան (մասնագիտացումը՝ բնօգտագործում և բնապահպանություն)։

Ամուսնացած է, ունի երեք երեխա։

## Աշխատանքային գործունեություն
2004-2010 թվականներին որպես աշխարհագրության ուսուցիչ աշխատել է  «Մակսեդան» օտար լեզուների վարժարանում։ 2007-2010  թվականներին որպես դասախոս աշխատել է Երևանի հյուսիսային համալսարանում։ 2006-2018 թվականներին աշխատել է  Արտաքին տնտեսական կապերի համալսարանում` որպես դասախոս։ 
2018 թվականի հունիսի 4-ին վարչապետ Նիկոլ Փաշինյանի որոշմամբ նշանակվել է ՀՀ բնապահպանության փոխնախարար։ Նույն թվականի հոկտեմբերի 10-ին ՀՀ կառավարության որոշմամբ Գնել Սանոսյանը նշանակվել է Գեղարքունիքի մարզպետ, 2021 թվականի օգոստոսի 2-ին ՀՀ նախագահի հրամանագրով նշանակվել է ՀՀ տարածքային կառավարման և ենթակառուցվածքների նախարար։ 2024 թվականի նոյեմբերի 18-ին հրաժարական է տվել և նոյեմբերի 19-ին ազատվել ՀՀ տարածքային կառավարման և ենթակառուցվածքների նախարարի պաշտոնից։

## Ծանոթագրություններ

Կատեգորիա:Գեղարքունիքի մարզպետներ
Կատեգորիա:ԵՊՀ շրջանավարտներ
Կատեգորիա:Հայ աշխարհագրագետներ
Կատեգորիա:Հայ բնապահպաններ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Կատեգորիա:Քաղաքացիական պայմանագիր կուսակցության անդամներ